**DOM ZDRAVLJA KUPRES**

**SPLITSKA BB.**

**80 320 KUPRES**

**18 .08.2023 godine.**

Temeljem članka 20 u stavku I,članka 22 stavka I u točki a. Zakona o radu FBih (,, Službene novine FBih, broj 26/16 i 89/18), Uredbe o postupku prijema u radni odnos u javnom sektoru u FBIH (,,Službene novine FBih“, broj :13/19 i 9/21), članka 27. Statuta Doma zdravlja Kupres (broj :01-37-4/15.), Pravilnika o unutarnjoj organizaciji i sistematizaciji poslova i radnih zadatakaDoma zdravlja Kupres( broj: UV-01-37-2/21. od 01.06.2021 godine), Pravilnika o radu Doma zdravlja Kupres (broj: 01-37-86/08 od 05.10.2008 godine), te Odluke v.d ravnatelja broj: 01- 102/23 od 17.08.2023 godine, Dom zdravlja Kupres, *raspisuje :*

**JAVNI NATJEČAJ**

**za prijam djelatnika u radni odnos na neodređeno vrijeme**

**I) RADNO MJESTO**

Raspisuje se natječaj za prijam djelatnika u radni odnos za sljedeće radno mjesto u JZU Dom zdravlja Kupres, na neodređeno i puno radno vrijeme sa probnim radom ne duljim od 3 (tri) mjeseca :

* Laboratorijski tehničar/laborant- **1 izvršitelj;**

**OPIS POSLOVA*:***

 -prijam uputnica i određivanje identiteta pacijenta;

- uzimanje kapilarne krvi kod odraslih;

- uzimanje kapilarne krvi iz vene od odraslih u laboratoriju i stanu bolesnika;

- opći pregled urina (izgled, boja, relativna gustoća. PH, dokazivanje proteina, šećera, acetona, žučnih boja);

- uzimanje seruma i slanje na dodatnu analizu u županijsku bolnicu;

- brine se za sterilnost i čistoću laboratorijske opreme;

- vodi evidenciju i sastavlja propisana izvješća;

- izdavanje laboratorijskih nalaza;

- obavlja sve ostale poslove utvrđene internim aktima poslodavca i po nalogu ravnatelja.

**II) UVJETI**

Kandidati trebaju ispunjavati opće i posebne uvjete za obavljanje poslova i radnih zadataka za radno mjesto iz prethodne točke kako slijedi:

**opći uvjeti:**- da je stariji od 18 godina;

 - da je državljanin BIH;

 -opća zdravstvena sposobnost za obavljanje poslova radnog mjesta laboranta.

**posebni uvjeti:**

-viša medicinska škola- smjer laborant ili

-završena srednja medicinska škola – laboratorijski smjer;

- položen stručni ispit za zvanje laboratorijski tehničar/laborant;

- licenca za samostalan rad;

- minimalno 6 mjeseci radnog iskustva na poslovima laboratorijskog tehničara/laboranta računajući i pripravnički staž.

**III) POTREBNA DOKUMENTACIJA:**

Uz prijavu, kandidati su dužni dostaviti i sljedeću dokumentaciju u originalu ili ovjerenim preslikama ( ne starijim od 6 mjeseci):

1. kratak životopis sa kontakt podacima;
2. izvadak iz matične knjige rođenih;
3. uvjerenje o državljanstvu;
4. diplomu (ukoliko je diploma stečena izvan teritorije Bosne i Hercegovine nakon 30.09.1992 godine, kandidati trebaju dostaviti dokaz o priznavanju strane obrazovne isprave od nadležnog tijela- rješenje o nostrifikaciji) o traženoj stručnoj spremi;
5. uvjerenje o položenom stručnom ispitu za traženo radno mjesto;
6. posjedovanje važeće licence za samostalno obavljanje poslovaili potvrda nadležne liječničke komore da je u postupku izdavanja;
7. potvrdu o radnom iskustvu;
8. prijava o prebivalištu (CIPS);
9. dokaz o poznavanju rada na računalu (potvrda, certifikat i sl.);
10. dokaz o statusu da se radi o osobi iz članka 1, 2 i 3. Zakona o dopunskim pravima branitelja (,,Narodne novine Hercegbosanske županije“, broj: 11/06).

**IV) POSTUPAK PRIJAVLJIVANJA:**

**Natječaj ostaje otvoren 8 (osam) dana od dana objavljivanja u dnevnoj štampi, oglasnoj ploči Doma zdravlja Kupres i oglasnoj ploči Zavoda za upošljavanje Hercegbosanske županije, područni ured Kupres.**

Prijave u zatvorenim kovertama sa dokazima o ispunjavanju uvjeta slati preporučenom poštom na adresu:

**JZU Dom zdravlja Kupres**

**ul. Splitska bb.
80 320 Kupres
Sa naznakom (Prijava na natječaj ,,Laboratorijski tehničar,, <<Ne otvarati>> - Povjerenstvu za izbor)**

Svi kandidati čije prijave budu pravovremene i potpune bit će pozvani na intervju telefonski ili putem e-mail-a.

Ravnatelj Doma zdravlja Kupres će imenovati posebno Povjerenstvo koje će sa kandidatima obaviti intervju ( provjera stručnog znanja ). Intervju će se bodovati sa najmanje 1, a najviše 5 bodova te će nakon izvršene provjere stručnog znanja sačiniti rang listu uspješnih kandidata i istu istaknuti na Oglasnoj ploči ustanove.

Nepotpune i nepravovremene prijave neće se uzeti u razmatranje te će biti odbačene Zaključkom Povjerenstva.

Kandidati koji ne budu izabrani mogu tražiti povrat dokumentacije u roku od 30 dana po konačnosti Odluke o izboru.

Dom zdravlja Kupres zadržava pravo poništenja ovog natječaja bez posebnog obrazloženja.

**NAPOMENA:** Izabrani kandidat je obvezan prije zaključenja ugovora o radu dostaviti:

* Liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta;
* Uvjerenje o nevođenju kaznenog postupka;
* Uvjerenje o nekažnjavanju.

 **v.d ravnatelja DZ Kupres**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **dr stomat. Nediljko Ćaleta**

**Broj: 01- 103 /23.**

**Kupres, 18. kolovoza2023 godine.**